dh-unibe/image-text_koenigsfelden-charters-post-1500 huggingface dataset:
Wir, Leupolt, von gots gnaden ✳ hertzog ✳ ze Oͤsterrich, ze Steyr, ze Keͣrnden und ze Krain,
graf ze Tyrol ꝫcꝭ, ✳ tuͤn kunt, ✳ daz fuͤr uns kam Uͦlreich Uͦrrebolt ✳ von Waltzhuͤt ✳ und
gab uns auf ✳ vier muͤtt kernen gelts, ✳ der zwen muͤtt ✳ gaͤnd ab ainer muͤl, die Ruͤdi
Zuber hat und stosset ainhalb an die Muͤlwisen, ✳ und die andern zwen ab der muͤl,
die Hennis des Smitzingers ist, ✳ wan die von uns ze lehen weͣren, ✳ und batt, ✳ daz wir
die geruͤchten ze leihen Hainrichen dem Ribstein, ✳ ouch von Waltzhuͤt, wan er im die
ze kouffen gegeben hiet. ✳ das haben wir getaͧn und haben demselbn̄ Hainrichen das
obgen̄ kernen gelt vˀlihen und leihen ouch wissentleich, was wir im ze recht daran
leihen suͤllen und muͤgen, ✳ also daz er und sein erbn̄ ✳ die ✳ von uns und unsern erbn̄
in lehens weis innehabn̄ und niessen suͤllen, ✳ als lehens und landes recht ist, ✳ ane ✳
geveͣrd. mit urkuͤnd ditz briefs, ✳ geben ze Pruk, under unsˀm betschat, wan unser
insigel bey uns nicht was, an des heiligen kreutz tag in dem meyen, ✳ nach Crists
geburd drewͤtzehenhundert jar, darnach in dem sechs und achtzigistem jare. ✳
d dux
ꝑ se
Königsf. 406
Kgsf. 406
Staatsarchiv
AARGAU
K
S ✳ 13 ✳
it̄ von der moli zu Waltzehut
lx
380
Nͦ✳ 26 ✳
lechenbrieff ùber iiij mt kn̄ geltz
zuͦ Waltzhuͦt uff den zwey
mùlinen
also ist es